b'\n_START_ARTICLE_\nJu\xc5\xbena postovka\n_START_SECTION_\nOpis\n_START_PARAGRAPH_\nJu\xc5\xbena postovka je precej bolj podobna sokolu kot navadna postovka. Od nje se najbolj lo\xc4\x8di po tem, da njena zgornja stran ni pegasta ampak enovito rde\xc4\x8de-rjava, glava je enake sive barve, prav tako konice peruti in rep. V letu je prav tako zelo podobna navadni postovki in prav tako pogosto visi v zraku in zna\xc4\x8dilno maha s perutmi. Zraste do okoli 30 cm in ima razpon peruti okoli 70\xc2\xa0cm. Tako je nekaj manj\xc5\xa1a od navadne postovke, od nje pa ima tudi kraj\xc5\xa1a krila in rep._NEWLINE_Latinsko ime je dobila po nem\xc5\xa1kem zoologu Johannu Andreusu Naumannu.'